《晓霜成花日色凄淡炙背南檐记所闻见》
宋代·舒岳祥

十月二十月二日，霜凇成花泥淈淈。
黑旗一点飞过村，成民缩头那敢出。
又闻鄞骑入连山，搜捕乡兵火庐室。
台明隔岭易张皇，纷纷徙家藏谷实。
须臾又报兵首擒，向来安民今未毕。
老夫开户望前山，且炙南檐半窗日。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。